Яніс Судрабкалн

Яніс Судрабкалн (, сапр. Арвід Судрабкалнс, да 1923 Арвід Пейне; , с. Інчукалнс, Латвія — ) — латышскі паэт. Заслужаны дзеяч культуры Латвіі (1943). Народны паэт Латвіі (1947). Акадэмік АН Латвіі (з 1973). Герой Сацыялістычнай Працы (1974).

 Творчасць 
Друкаваўся з 1909. Выступіў як рамантык (зборнік «Крылатая Армада», 1920). Зборнікі вершаў «Пераўтварэнні» (1924), «Ліхтар на ветры» (1931) адметныя эмацыянальнасцю і інтэлектуальнасцю, віртуознасцю формы. Гумарыстычныя і сатырычныя вершы ў зборніках «Трубадур на асле» (1921), «Джэнтльмен у бэзавым фраку» (1924). Паэтычныя зборнікі «У братняй сям’і» (1947), «Яшчэ адна вясна» (1964), «Ясень за акном» (1969), «Летуценнікам» (1974) прасякнуты грамадзянскімі матывамі. Аўтар кніг лірычных мініяцюр, публіцыстыкі.

Пераклаў на латышскую мову верш Я. Купалы «Абвілася краіна». Аўтар верша «Памяці Купалы». Сярод перакладчыкаў яго вершаў на беларускую мову Э. Агняцвет, П. Броўка, С. Блатун, С. Гаўрусёў, С. Грахоўскі, А. Звонак, В. Зуёнак, А. Кудравец, Е. Лось, М. Танк, Г. Шаранговіч і інш.

 Прэміі і ўзнагароды 
 Дзяржаўная прэмія СССР (1948)
 Дзяржаўная прэмія Латвіі (1965)

 Беларускія пераклады 
 Яшчэ адна вясна. Мн., 1969.
 У кн.: Латышская савецкая паэзія. Мн., 1984. Т. 1.
 У кн.: Песня Даўгавы. Мн., 1986.

 Літаратура 



Катэгорыя:Акадэмікі АН Латвіі
Катэгорыя:Латышскамоўныя паэты
Катэгорыя:Паэты Латвіі
Катэгорыя:Перакладчыкі з беларускай мовы
Катэгорыя:Перакладчыкі на латышскую мову
Катэгорыя:Перакладчыкі Латвіі
Катэгорыя:Публіцысты Латвіі
Катэгорыя:Сатырыкі
Катэгорыя:Народныя паэты Латвіі